Rina Hugo oor haar, man se stryd teen Covid-19 | Maroela Media
Die sangeres Rina Hugo en haar musikantman Johan van Rensburg is albei besig om aan te sterk nadat hulle Covid-19 opgedoen het.
Hugo het Sondag in 'n video op Facebook vertel sy is uit die hospitaal ontslaan en is tuis in self-isolasie, maar dat Van Rensburg nog in die hospitaal is.
Volgens Hugo is hy Saterdag van die waakeenheid na 'n algemene saal oorgeplaas waar hy steeds vir sy longe behandeling kry.
"Die dokters sal hom hopelik binnekort gesond genoeg verklaar sodat hy by die huis verder kan aansterk," sê Hugo in die video, waarin sy sonder grimering verskyn.
"Ek kon vandag stort. Ek is skoon. Verder doen ek niks aan myself nie. Ek kon eergister nie praat soos wat ek nou met julle praat nie, ek was té uitasem."
Volgens Hugo het Van Rensburg weke gelede begin kla van rugpyn wat met 'n groot operasie behandel sou word. Hy het egter positief getoets vir die virus in die week wat hy opgeneem sou word, en het dus nog nie die operasie ondergaan nie.
"Die Covid maak hom swak en dan het hy nou nog die rug. My ou mannetjie kry maar swaar, maar die Here se genade is groot. Ek het dit weer so ervaar die laaste ruk. Dankie vir almal se gebede. Ek voel van gister af heelwat beter en haal makliker asem."
Hugo benadruk dat sy en Van Rensburg, albei in hul sewentigs, nie die Covid-19-inentings gekry het nie. "Ons het nie daarvan siek geword nie."
Die egpaar se seun, Riaan (42), het ook glo intussen die Covid-19-virus opgedoen. Volgens Lydia Winchester, musiekbemarker en jarelange familievriendin, sterk hy goed aan.
Posted by Rina Hugo on Sunday, June 6, 2021
koronavirus Rina Hugo
Hoe kan n mens die regering vertrou met di covid vaccine. ? Is dazr al genoeg navorsing oor dt gedoen. Wat is jul aanbevelling